Ostsin Matkaspordist uued matkasaapad - La Sportiva Thunder GTX, halli värvi.    Valisin pikalt 44 ja 44.5 vahel, võtsin suuremad. Esimene "õues" käimine aga ütles: sai vist üle pingutatud, liiga suured. Eks pea paksude sokkide ja sisetallaga "reguleerima".    Nende kõrval on mu praegused Columbiad väga naljakad. Vanad saapad tunduvad muidu päris toekad, olen nendega igasugu mägedes käinud. Aga kui uued kõrvale panna, on vanad pehmed ja vormitud nagu kilekott. Tald käib  igatpidi kõveraks ja ülaosal polegi nagu kuju. Käia on vanadega muidugi roppumoodi mugav, umbes nagu botastega. (Ma just imestasin, kui keegi ütles, et matkasaapaga ei saa joosta - minu omadega kindlasti saab.) Uued võrreldes nagu rauatükid. Poes päris-mägisaabaste kõrval olid aga needki suht pehmed. Igatahes ei sega see jäikus käimist.